

# R E P U B L I K A H R V A T S K A

# PRIMORSKO-GORANSKA ŽUPANIJA



## **O P Ć I N A V I Š K O V O**

### OPĆINSKI NAČELNIK

KLASA: 360-01/14-01/66

URBROJ: 2170-09-06/05-18-62

VIŠKOVO, 21. ožujka 2018. godine

Na temelju članka 22. Zakona o održivom gospodarenju otpadom (NN 94/13, 73/17) te članka 49. Statuta Općine Viškovo („Službene novine Općine Viškovo“ br. 3/18), Općinska načelnica Općine Viškovo dana 21. ožujka 2018. godine objavljuje

**NACRT PLANA GOSPODARENJA OTPADOM**

**OPĆINE VIŠKOVO ZA RAZDOBLJE OD 2017. DO 2022. GODINE**

1. Nacrt plana gospodarenja otpadom jedinice lokalne samouprave objavljuje se radi pribavljanja mišljenja, prijedloga i primjedbi javnosti.

2. Javni uvid u Nacrt plana gospodarenja otpadom Općine Viškovo za razdoblje od 2017. do 2022. godine može se obaviti u Općini Viškovo, Vozišće 3, Viškovo radnim danom u uredovno radno vrijeme za stranke Općinske uprave **od 21. ožujka do 20. travnja 2018. godine.**

3. Cjeloviti Nacrt plana gospodarenja otpadom Općine Viškovo za razdoblje od 2017. do 2022. godine objavljen je na internetskoj stranici Općine Viškovo (www.opcina-viskovo.hr).

4. Primjedbe, prijedlozi i mišljenja mogu se upisivati u knjigu primjedbi na mjestu uvida u uredovno radno vrijeme za stranke Općinske uprave, dostaviti elektroničkim putem na e-mail: pisarnica@opcina-viskovo.hr ili se u pisanom obliku mogu dostaviti Jedinstvenom upravnom odjelu Općine Viškovo, Vozišće 3, Viškovo, poštom ili osobno u pisarnici u uredovno radno vrijeme pisarnice.

Primjedbe, prijedlozi i mišljenja koji ne budu dostavljeni u roku (20. travnja 2018. godine) i nisu čitko napisani neće se uzeti u obzir.

5. Nositelj izrade plana je Općina Viškovo, Vozišće 3, Viškovo, a izrađivač tvrtka DLS d.o.o. iz Rijeke.

Općinska načelnica:

Sanja Udović, dipl. oec., v.r.